વાહ, સાહેબ, ખુબ જ આનંદ આવ્યો આપે કરાવેલા હેમંતકુમારના ગીતના અનૂપ રસાસ્વાદથી! આ લેખ વાંચવાની શરૂઆત કરી ત્યારે બીક લાગી કે તેની સાથે ગીત ન મૂકો તો સ્વાદ અધુરો રહી જશે. હોઠ સુધી આવેલો પ્યાલો કોઇ ખેંચી લે તે પ્રકારની આ બીક હતી. પણ અંતમાં જ્યારે ગીત સાંભળ્યું, આનંદ છવાઇ ગયો. સ્વ. હેમંતકુમારે ગાયેલ કડીમાં મને તેમનું સૌથી પહેલું ગાયેલું હિંદી ગીત 'આંચલસે ક્યું બાંધ લિયા, મુઝ પરદેસી કા પ્યાર!' યાદ આવ્યું. ૧૯૪૮માં (નાની ઉમરે) સૌરાષ્ટ્રથી અમદાવાદ ભણવા આવ્યો ત્યારે પાડોશીના રેડીયો પર આ સાંભળ્યું અને બસ આપની જેમ તેમના અવાજનો ભક્ત બની ગયો. બધી યાદો ફરીથી તાજી કરાવવા માટે આપનો આભાર!